Laki tasavallan presidentin palkkiosta 2011
Suomen säädöskokoelma 1152/2011

L a k i

tasavallan presidentin palkkiosta

Annettu Helsingissä 18 päivänä marraskuuta 2011

___

    Eduskunnan päätöksen mukaisesti säädetään:

1 §

Vuotuinen palkkio, jonka tasavallan presidentti saa toimestaan, on 160 000 euroa.

Presidentillä on lisäksi asunto valtion talossa, jonka kunnossapito, lämmitys ja valaistus sekä sisustus kustannetaan ja tarpeellinen henkilökunta palkataan valtion varoilla.

2 §

Presidentin palkkio ja asuntoetu ja muut edut ovat verovapaat.

3 §

Tämä laki tulee voimaan 1 päivänä maaliskuuta 2012.

Tällä lailla kumotaan tasavallan presidentin palkkiosta annettu laki (1032/1999).

Ennen lain voimaantuloa voidaan ryhtyä lain täytäntöönpanon edellyttämiin toimiin.

    Helsingissä 18 päivänä marraskuuta 2011

Tasavallan Presidentti

TARJA HALONEN

Pääministeri Jyrki Katainen

HE 35/2011

PeVM 5/2011

EV 29/2011

Katso myös
Muutos: Laki tasavallan presidentin palkkiosta annetun lain 1 §:n muuttamisesta 2013

Tasavallan presidentin palkkio